Document ID: 32007R0495

Title and Content:
ΚΑΝΟΝΙΣΜΌΣ (ΕΚ) αριθ. 495/2007 ΤΗΣ ΕΠΙΤΡΟΠΉΣ της 4ης Μαΐου 2007 για τροποποίηση του κανονισμού (ΕΟΚ) αριθ. 3077/78 περί διαπιστώσεως της ισοτιμίας των βεβαιώσεων που συνοδεύουν το λυκίσκο που εισάγεται από τρίτες χώρες με τα κοινοτικά πιστοποιητικά Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1952/2005 του Συμβουλίου, της 23ης Νοεμβρίου 2005, για την κοινή οργάνωση αγοράς στον τομέα του λυκίσκου και την κατάργηση των κανονισμών (ΕΟΚ) αριθ. 1696/71, (ΕΟΚ) αριθ. 1037/72, (ΕΟΚ) αριθ. 879/73 και (ΕΟΚ) αριθ. 1981/82 (1), και ιδίως το άρθρο 17, Εκτιμώντας τα ακόλουθα: (1) Ο κανονισμός (ΕΟΚ) αριθ. 3077/78 της Επιτροπής (2) θεσπίζει τον κατάλογο των οργανισμών τρίτων χωρών οι οποίοι είναι αρμόδιοι για την έκδοση των βεβαιώσεων που συνοδεύουν τα προϊόντα που παράγονται από λυκίσκο και εισάγονται από τις εν λόγω χώρες. Οι βεβαιώσεις αυτές αναγνωρίζονται ως ισοδύναμες με το πιστοποιητικό που προβλέπεται στο άρθρο 4 του κανονισμού (ΕΚ) αριθ. 1952/2005. (2) Δεδομένου ότι η Βουλγαρία και η Ρουμανία προσχώρησαν στην Ευρωπαϊκή Ένωση, οι οργανισμοί των νέων αυτών κρατών μελών δεν είναι πλέον αναγκαίο να αναγράφονται στον κατάλογο του παραρτήματος του κανονισμού (ΕΟΚ) αριθ. 3077/78. (3) Ορισμένα από τα ονόματα και τις διευθύνσεις των οργανισμών που απαριθμούνται στο παράρτημα του κανονισμού (ΕΟΚ) αριθ. 3077/78 έχουν αλλάξει. (4) Συνεπώς, ο κανονισμός (ΕΟΚ) αριθ. 3077/78 πρέπει να τροποποιηθεί αναλόγως. (5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του λυκίσκου, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΟΚ) αριθ. 3077/78 αντικαθίσταται από το κείμενο του παραρτήματος του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος. Βρυξέλλες, 4 Μαΐου 2007.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 13
2442
3489
614
2413
3156

EuroVoc IDs (Expanded): 13
2442
3489
614
2413
3156

Dataset Source: meu

Split: train